**Postup pri podávaní žiadosti :**

---- V prípade záujmu o umiestnenie v ZPS Vykupiteľ je potrebné podať „ Žiadosť o posúdenie odkázanosti na sociálnu službu v ZPS Vykupiteľ“ na príslušnom **obecnom alebo mestskom úrade v mieste trvalého bydliska** žiadateľa o sociálnu službu,

Na základe sociálneho a lekárskeho posudku obec alebo mesto vydá Rozhodnutie a Posudok o odkázanosti na sociálnu službu, kde stanoví stupeň odkázanosti na sociálnu službu.

**Žiadosti o posúdenie odkázanosti na sociálnu službu v ZPS Vykupiteľ poskytne obecný, mestský úrad** podľa miesta trvalého pobytu občana , ---- Žiadosť o uzatvorenie zmluvy o poskytovaní sociálnej služby sa podáva v zariadení a musí obsahovať:

* Rozhodnutie o výške dôchodku zo Sociálnej poisťovne, ústredie Bratislava,
* Právoplatné rozhodnutie o odkázanosti na sociálnu službu v zariadení pre seniorov podľa miesta trvalého pobytu,/vydané obcou alebo mestom/
* Potvrdenie o príjme – mesačný prehľad poberania dôchodku za predchádzajúci kalendárny rok zo SP
* Vyhlásenie o majetku fyzickej osoby, ktorá žiada o poskytovanie sociálnej služby /úradne overený podpis/,
* Žiadosť o zaradenie do evidencie čakateľov – tlačivo v zariadení
* Žiadosť o umiestnenie v zariadení pre seniorov – tlačivo v zariadení

Tlačivá na stiahnutie k žiadosti o poskytovaní sociálnej služby( nájdete v sekcii Dokumenty ):

---- V prípade prevzatia kompletnej žiadosti sa uskutoční sociálne šetrenie, za prítomnosti žiadateľa, jeho príbuzného, a sociálnej pracovníčky zariadenia.

V rámci sociálneho šetrenia je občan informovaný o poskytovaných službách, ktoré mu môže zariadenie poskytnúť, o úhradách za služby a obmedzeniach vyplývajúcich z domového poriadku, ktoré súvisia s bývaním – napr. nočný pokoj, zákaz fajčenia.

Ak v ZPS Vykupiteľ nie je voľné miesto „Žiadosť o uzatvorenie zmluvy o poskytovaní sociálnej služby“ sa zaradí do poradovníka rozhodnutím, o čom je žiadateľ písomne vyrozumený.

**Postup pri prijímaní žiadateľa do ZPS Vykupiteľ:**

Pri nástupe je potrebné predložiť :

* platný občiansky preukaz
* v prípade, že sa žiadateľ narodil mimo územia SR fotokópiu „Osvedčenia o štátnom občianstve“
* preukaz poistenca zdravotnej poisťovne
* kompletnú zdravotnú dokumentáciu
* fotokópiu aktuálneho rozhodnutia o výške dôchodku
* potvrdenie o bez infekčnosti prostredia /od obvodného lekára/ nie staršie ako 3 dni
* rodný list,
* právoplatné rozhodnutie súdu o zbavení spôsobilosti na právne úkony /ak je občan zbavený spôsobilosti na právne úkony/
* osobné šatstvo s označením šatstva
* peňažnú hotovosť na zaplatenie úhrady od dátumu nástupu do konca príslušného mesiaca
* peňažnú hotovosť na lieky /na účet cudzích prostriedkov/
* zdravotné pomôcky, ktoré občan používa.

Tlačivá na stiahnutie ( nájdete v sekcii Dokumenty ) :